Държавен вестник, бр. 47, 2012 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  47
споразумение, се провежда жребий, в който 
участват само представителите на организациите, 
които през предходната година са участвали с 
наблюдатели.
Чл. 7. (1) Поименният състав на съвета 
се определя със заповед на председателя по 
предложение на съответните ръководители и 
въз основа на резултатите от избора по чл. 6.
(2) Участието на членовете в дейността на 
съвета е лично. Ако в акта за създаването е 
предвидено, те могат да бъдат представлявани от 
резервни членове. Резервните членове се опреде­
лят по реда за определяне членовете на съвета. 
Чл. 8. При неучастие на член на съвета или 
на съответния резервен член в повече от две 
поредни заседания без уважителни причини, 
както и при констатирана трайна невъзможност 
за участие в заседанията, председателят на съвета 
отправя писмено предложение до съответния 
ръководител за определяне на друг представител.
Чл. 9. Промяна в поименния състав на съвета 
се осъществява въз основа на писмено уведомле­
ние от съответния ръководител до председателя 
на съвета. 
Г л а в а  т р е т а
ПРОВЕЖДАНЕ НА ЗАСЕДАНИЯТА
Чл. 10. (1) Заседанията на съвета са редовни 
и извънредни. 
(2) Заседанията на съвета са открити, освен 
ако в акта за създаването на съвета е предви­
дено друго.
(3) Съветът може да реши да проведе закри­
то заседание или закрита част от заседание въз 
основа на мотивирано предложение на председа­
теля или на не по-малко от 1/4 от членовете му. 
Чл. 11. (1) Редовните заседания се провеж­
дат въз основа на приет от съвета шестмесечен 
предварителен график.
(2) Извънредни заседания се провеждат по 
инициатива на председателя или по искане на 
не по-малко от 1/4 от членовете на съвета.
Чл. 12. (1) Дневният ред и материалите за 
редовните заседания се изпращат на членовете 
и наблюдателите не по-късно от 5 дни преди 
датата на заседанието на хартиен носител и по 
електронен път.
(2) Материалите и дневният ред за извън­
редните заседания се изпращат на членовете и 
наблюдателите не по-късно от два дни преди 
датата на заседанието.
Чл. 13. Секретариатът на съвета публикува 
предварителния график по чл. 11, ал. 1, дневния 
ред и материалите за откритите заседания на 
страницата на съвета в портала на консултатив­
ните съвети.
Чл. 14. Всеки член може да прави мотивирани 
предложения за допълване на дневния ред на 
редовните заседания в срок до два работни дни 
преди датата на заседанието. Предложенията се 
гласуват в началото на съответното заседание. 
Всяко предложение за включване в дневния ред 
задължително съдържа и проект на решение.
Чл. 15. (1) Членовете на съвета и/или техните 
резервни членове потвърждават участието си в 
заседанието пред секретариата не по-късно от 
3 работни дни преди провеждането му.
(2) В случай че поради обективни причини 
титулярят и съответният резервен член не могат 
да вземат участие в заседанието на съвета, те 
могат да изпратят писмени становища по въ­
просите, включени в дневния ред. Председателят 
на съвета представя получените от тях писмени 
становища.
Чл. 16. (1) Заседанията на съвета са редов­
ни, ако присъстват повече от половината от 
членовете му.
(2) Съветът в изключителни случаи може да 
вземе решение и неприсъствено чрез протокол, 
подписан от всички членове. Ако някой от 
членовете поиска мотивирано въпросът да бъде 
обсъден от съвета, той се включва в дневния 
ред за следващото заседание. 
(3) Решенията се приемат с явно гласуване 
и с мнозинство повече от половината от при­
състващите членове.
Г л а в а  ч е т в ъ р т а
ОРГАНИЗАЦИЯ НА РАБОТАТА
Чл. 17. Заседанията на съвета се свикват и 
ръководят от неговия председател. 
Чл. 18. Председателят на съвета: 
1. представлява съвета;
2. насрочва заседанията, определя дневния 
ред и ръководи заседанията на съвета;
3. подписва протоколите от заседанията на 
съвета;
4. контролира изпълнението на решенията 
на съвета.
Чл. 19. (1) Председателят може да определи 
модератор, който да го подпомага в текущото 
провеждане на заседанията. Модераторът е лице, 
което не е член на съвета. 
(2) Съветът приема правила за провеждане 
на заседанията, в които се определят задачите 
на модератора, редът за вземане на участие, 
ограниченията за време на изказванията и др.
Чл. 20. (1) Секретариатът на съвета:
1. осигурява дейността на съвета в инфор­
мационно, аналитично, административно и 
техническо отношение;
2. осигурява публикуването на необходимата 
информация за дейността на съвета на портала 
за консултативните съвети; 
3. осигурява оперативното взаимодействие 
на съвета с администрациите на органите на 
изпълнителната власт;
4. организира подготовката и провеждането 
на заседанията на съвета;
5. изготвя протоколите от заседанията на 
съвета;